Mesajul publicat de Ionuț Anghel înainte de a muri: E nevoie să "dispărem" ca să nu mai stresăm pe nimeni?
Ionuț Anghel, a cărui viață depindea de un transplant de plămâni, a murit după ce a fost timp de trei ani pe lista de așteptare. Ionuț a postat pe Facebook un mesaj duminică, după tragedia din Piatra Neamț și cu câteva ore înainte de a muri. Ionuț era căsătorit și era tatăl unui copil de 2 ani.
Ionuț Anghel a murit după ce a așteptat timp de trei ani ca România să încheie un acord cu o clinică din străinătate pentru a putea beneficia de un transplant de plămâni. Tânărul din Vrancea a fost trecut pe o listă de așteptare pentru transplant, dar rândul nu i-a mai venit.Avea o boală pulmonară obstructiv-cronică și putea să respire cu ajutorul unui aparat – concentrator de oxigen. Plămânii lui funcționau la o capacitate de doar 15%, astfel că orice efort era o povară pentru el.Cazul său a impresionat mulți româniRedăm mesajul său integral publicat pe contul de Facbook "Ce tara … Traim intr-o tara in care daca o singura persoana are o boala ce are nevoie de tratament sau transplant (in cazul meu), in afara tarii, nu reuseste mare lucru… Se loveste de tot ce tine SISTEM MEDICAL ROMANESC si de toate prostiile birocratice (care in afara se rezolva imediat, la noi dureaza cu saptamanile) si de oamenii din sistem care fug de responsabilitate … Eu ma lupt pentru fiecare zi si noapte de noapte in speranta ca va exista si un "maine" si am afirmat asta in mai multe randuri insa "cei de sus" au dat din cap in sens afirmativ ca am nevoie de ajutor si cam atat … nimic concret! Cand vad ce-mi spun cei care s-au tratat in afara, ca acolo se poarta cu tine ca si cum ai fi de-al lor… Doar cand auzi,,ca si cu un OM" … de-al lor sau nu, pentru mine nu a mai contat. Deci se pune pretul pe Viata, te ajuta, nu te lasa sa ajungi in ultima faza ca sa-ti mute, mai apoi, un dosar de colo-colo. A trebuit sa se intample iar o tragedie ca cea de la Piatra Neamt, ca sa se vada ca nu se misca mare lucru? Am observat cat de operativi au fost in cazul medicului erou care a fost mutat in Belgia. Jos palaria. Deci se poate ca sa fim si operativi in timp util … Se poate daca se vrea! Pentru restul bolnavilor care au nevoie, in cazul meu, de tratamente sau transplant in afara, de ce nu se reuseste nimic? De ce nu putem fi meru la fel de operativi si sa punem accent pe VIATA?E nevoie sa "disparem" ca sa punem capat problemei si sa nu mai stresam pe nimeni? Incet incet, o sa ramanem si fara bani de medicamente si terapii … si atunci … Dumnezeu cu mila …Sper ca cei cu putere de decizie sa realizeze ca noi murim, la propriu, pe zi ce trece, chiar daca nimeni nu intelege asta …De ce e nevoie de astfel de tragedii ca sa se traga mereu cate un semnal de alarma in acest Sistem? De cate semnale de alarma e nevoie. Deja incepem sa le numaram la doua maini …" Radu Zamfir: Condiția lui nu permitea transplantul"Îmi pare nespus de rău și consider că s-a făcut, cel puțin acum un ultima perioadă, absolut tot ce se putea pentru a ajunge în etapa de transplant. Au fost niște discuții cu centre și cu agenția de transplant din Italia pentru a fi operat acolo. Cei de acolo au spus că, la momentul de față, riscurile sunt prea mari și riscă să decedeze la scurt timp după efectuarea transplantului. După ce am primit acest răspuns, am luat legătura cu niște centre din Franța să vedem dacă opinia este aceeași și în această etapă a survenit neferictul eveniment. Răspunsul tuturor centrelor care au fost interogate din Italia a fost că e mult prea riscantă operația, pentru că ar duce inevitabil la deces", a spus Radu Zamfir, directorul Agenției Naționale de Transplant, la Digi24.